Document ID: 32006D0803

ΑΠΌΦΑΣΗ ΤΗΣ ΕΠΙΤΡΟΠΉΣ
της 23ης Νοεμβρίου 2006
σχετικά με τροποποίηση της απόφασης 2005/381/ΕΚ για την καθιέρωση ερωτηματολογίου όσον αφορά την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου
[κοινοποιηθείσα υπό τον αριθμό Ε(2006) 5546]
(Κείμενο που παρουσιάζει ενδιαφέρον για τον ΕΟΧ)
(2006/803/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 21 παράγραφος 1,
Εκτιμώντας τα ακόλουθα:
(1)
Το ερωτηματολόγιο που παρατίθεται στο παράρτημα της απόφασης 2005/381/ΕΚ της Επιτροπής (2) πρέπει να αναπροσαρμοστεί με βάση την πείρα που απόκτησαν τα κράτη μέλη και η Επιτροπή στη χρήση του ερωτηματολογίου και στην αξιολόγηση των απαντήσεων σε αυτό για τη σύνταξη των ετήσιων εκθέσεων που έπρεπε να υποβληθούν έως τις 30 Ιουνίου 2005.
(2)
Στις απαντήσεις τους, τα κράτη μέλη προσδιόρισαν πεδία που έχουν σημασία για την έκθεση της Επιτροπής σχετικά με την εφαρμογή της οδηγίας 2003/87/ΕΚ και τα οποία δεν περιλαμβάνονται στο ερωτηματολόγιο του παραρτήματος της απόφασης 2005/381/ΕΚ.
(3)
Κατά την αξιολόγηση των απαντήσεων των κρατών μελών διαπιστώθηκαν ανακολουθίες σε ορισμένες ερωτήσεις, οι οποίες χρειάζονται περαιτέρω διασαφήνιση.
(4)
Η πείρα που αποκτήθηκε κατά τον πρώτο πλήρη κύκλο παρακολούθησης, υποβολής εκθέσεων και εξακρίβωσης των εκπομπών διοξειδίου του άνθρακα από τις εγκαταστάσεις που έχουν ενταχθεί στο σύστημα εμπορίας δικαιωμάτων εκπομπής, καθιστά αναγκαία την αναθεώρηση των αντίστοιχων τμημάτων του ερωτηματολογίου.
(5)
Συνεπώς, το παράρτημα της απόφασης 2005/381/ΕΚ πρέπει να τροποποιηθεί αναλόγως και, για λόγους σαφήνειας, να αντικατασταθεί.
(6)
Τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής που έχει συγκροτηθεί βάσει του άρθρου 6 της οδηγίας 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (3),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2005/381/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Νοεμβρίου 2006.

Labels: 12
15
20